ম্যারি শেলি
ম্যারি উল্‌স্টোনক্রফট শেলি (ইংরেজি: Mary Wollstonecraft Shelley) (৩০শে আগস্ট , ১৭৯৭- ১লা ফেব্রুয়ারি, ১৮৫১) উনিশ শতকের ইংরেজ সাহিত্যিক। তিনি একাধারে একজন ঔপন্যাসিক, ছোটগল্পকার, নাট্যকার, প্রাবন্ধিক, জীবনীকার এবং ভ্রমণকাহিনী লেখিকা। তিনি রোমান্টিক এবং গথিক ধারার উপন্যাস রচনায় খ্যাতি অর্জন করেন। তিনি বিখ্যাত উপন্যাস ফ্রাংকেনস্টাইন-এর (১৮১৮) রচয়িতা। তার পিতা ছিলেন প্রখ্যাত রাজনৈতিক দার্শনিক উইলিয়াম গডউইন, এবং তার মাতা ছিলেন দার্শনিক ও নারীবাদী ম্যারি উল্‌স্টোনক্রফট। তিনি ছিলেন আরেক বিখ্যাত ইংরেজ কবি পার্সি বিশি শেলীর স্ত্রী।